**Rámcová dohoda o poskytovaní služieb**

**prania nemocničnej bielizne**

uzatvorená podľa ustanovení § 269 ods. 2 zákona č.513/1991 Z. z. Obchodný zákonník, v znení neskorších predpisov, v nadväznosti na § 3 zák. č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov ***(ďalej len “rámcová dohoda“)***

**Článok I. Zmluvné strany**

1. **Objednávateľ:**

Názov: **Univerzitná nemocnica L. Pasteura Košice**

Sídlo : Rastislavova 43, 041 90 Košice

Zastúpený: MUDr. Ľuboslav Beňa, PhD., MPH, riaditeľ

Bankové spojenie: Štátna pokladnica, Radlinského 32, 810 05 Bratislava

IBAN: SK06 8180 0000 0070 0028 0550

IČO: 00 606 707

DIČ: 2021141969

IČ DPH: SK2021141969

Štátna príspevková organizácia zriadená Zriaďovacou listinou MZ SR č. 1842/1990 – A/I – 2 zo dňa 18.12.1990

***(ďalej len „objednávateľ“)***

**2.Dodávateľ:**

Obchodné meno:

Sídlo:

Zastúpený:

Bankové spojenie :

IBAN :

IČO:

DIČ:

IČ DPH :

Zapísaný v

|  |  |  |
| --- | --- | --- |
|  | |  | | --- | |  | |

***(ďalej len „dodávateľ“)***

(spolu aj ako *„účastníci rámcovej dohody“*)

**Článok II. Úvodné ustanovenia**

1. Objednávateľ ako verejný obstarávateľ v rámci plnenia svojich úloh obstaráva dodanie tovaru, uskutočnenie stavebných prác a poskytnutie služby postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov ***(ďalej len „zák. č. 343/2015 Z. z.“).***

2. Túto rámcovú dohodu uzatvára Objednávateľ ako verejný obstarávateľ s Dodávateľom, ktorý je úspešným uchádzačom ako výsledok verejnej súťaže postupom zadávania nadlimitnej zákazky podľa § 66 ods. 7 zák. č. 343/2015 Z. z., realizovanej prostredníctvom systému elektronického verejného obstarávania JOSEFINE, vyhlásenej Objednávateľom vo Vestníku verejného obstarávania č. ................. zo ................. pod značkou ............ na predmet zákazky **„Pranie nemocničnej bielizne“ *(ďalej len „verejné obstarávanie“).***

Interné evidenčné číslo verejného obstarávania Objednávateľa : UNLP-2025-2-NZ-VS

3. Dodávateľ prehlasuje, že je oprávnený na vykonávanie činnosti podľa tejto rámcovej dohody a zaväzuje sa, že toto oprávnenie na vykonávanie činnosti bude platné počas celej doby platnosti rámcovej dohody, že službu poskytne osobne, vo vlastnom mene, na vlastnú zodpovednosť a vlastné náklady za podmienok dohodnutých v  tejto rámcovej dohode. Dodávateľ sa zaväzuje plnenie tejto zmluvy poskytovať v súlade s  vyhl. MZ SR č. 553/2007 Z.z. ktorou sa ustanovujú podrobnosti o požiadavkách na prevádzku zdravotníckych zariadení z hľadiska ochrany zdravia, a podľa schváleného procesu prania zdravotníckej bielizne príslušným RUVZ.

4. Objednávateľ je poskytovateľom zdravotnej starostlivosti.

**Článok III. Predmet rámcovej dohody**

1. Predmetom tejto rámcovej dohody je záväzok dodávateľa poskytovať objednávateľovi opakovane bez priebežných objednávok službu, ktorou je **pranie nemocničnej bielizne** ***(ďalej len „služby prania“)*** , v rozsahu podľa tejto rámcovej dohody a záväzok objednávateľa za riadne poskytnutú službu v súlade s touto rámcovou dohodou zaplatiť dodávateľovi cenu podľa čl. VI. tejto rámcovej dohody, a to všetko za podmienok dohodnutých v tejto rámcovej dohode.
2. **Službami prania,**  pre účely tejto rámcovej dohody, sa rozumie poskytnutie komplexnej služby prania, ktorá zahŕňa : pranie, chemické čistenie, termodezinfekčný proces prania , chemodezinfekčný proces prania, sušenie, žehlenie, triedenie, dezinfekcia, skladanie nemocničnej bielizne.
3. **Nemocničnou bielizňou** sa pre účely tejto rámcovej dohody rozumie nemocničná infekčná bielizeň a nemocničná neinfekčná bielizeň ***(ďalej spolu len ako „bielizeň“).***
4. **Nemocničná infekčná bielizeň** je špecifikovaná v **Prílohe č. 1 tejto rámcovej dohody**. Nemocničná infekčná bielizeň je bielizeň, ktorá je/bola v používaní na pracoviskách objednávateľa : Klinika hematológie a onkohematológie, Klinika infektológie a cestovnej medicíny, Klinika dermatovenerológie, bielizeň z iných pracovísk objednávateľa kontaminovaná rádionuklidmi a cytostatikami, vrátane bielizne a pracovných odevov ***(ďalej len „infekčná bielizeň“).***
5. **Nemocničnou neinfekčnou bielizňou** je špecifikovaná v **Prílohe č. 2 tejto rámcovej dohody**. Nemocničná neinfekčná bielizeň je taká, ktorá sa používa na pracoviskách objednávateľa, pričom sa nejedná o nemocničnú infekčnú bielizeň ***(ďalej len „neinfekčná bielizeň“).***
6. Súčasťou poskytovania služieb prania dodávateľom je aj preprava bielizne t.j. naloženie a odvoz znečistenej (použitej) bielizne zo zberného miesta a dovoz a vyloženie vypratej čistej bielizne v zbernom mieste.

Znečistená bielizeň určená na pranie , ***ďalej len „použitá bielizeň“.***

Nepoužitá, vypratá a suchá bielizeň, ***ďalej len „čistá bielizeň“.***

1. **Predpokladané množstvo použitej bielizne**, ktoré má byť vyprané v zmysle tejto rámcovej dohody počas doby jej platnosti uvedenej v čl. VII. bod 2. tejto rámcovej dohody, je :

|  |  |  |  |
| --- | --- | --- | --- |
|  | Predpokladané množstvo za 1 deň | Predpokladané množstvo  za 1 mesiac | Predpokladané množstvo  za 24 mesiacov |
| Nemocničná neinfekčná bielizeň | 1150 kg | 23 000 kg | 552 000 kg |
| Nemocničná infekčná bielizeň | 100 kg | 2 000 kg | 48 000 kg |

**Predpokladaný denný objem bielizne (kg) pri praní 5 krát do týždňa**

| **Nemocničná infekčná bielizeň** | **Množstvo v kg / pracovný deň** |
| --- | --- |
| Vysoko infekčná bielizeň z infekčných oddelení, bielizeň kontaminovaná rádionuklidmi a cytostatikami vrátane bielizne a pracovných odevov z infekčných oddelení | **100 kg/deň** |
| **Nemocničná neinfekčná bielizeň** | **Množstvo v kg / pracovný deň** |
| Posteľná bielizeň | 950 kg/deň |
| Operačná bielizeň | 60 kg/deň |
| Pacientska bielizeň - Gynekologicko-pôrodnícka klinika + Gynekologicko-pôrodnícke oddelenie | 60 kg/deň |
| Pacientska bielizeň - Neonatologické oddelenie RA + Neonatologické oddelenie SNP | 30 kg/deň |
| Ostatná bielizeň a pracovné odevy pre zamestnancov a bielizeň pre zamestnancov zo stravovacej prevádzky | 45 kg/deň |
| Matrace, vrátane návlekov | 5 kg/deň |
| **Predpokladané množstvá vypratej bielizne spolu** | **1150 kg/deň** |

8. Účastníci rámcovej dohody

a/ akceptujú, že predpokladané množstvo použitej bielizne ( bod 7. tohto článku) bolo určené na základe spotreby v minulom období a tento predpokladaný rozsah nie je nijakým spôsobom záväzný pre účastníkov dohody;

b/ sa dohodli, že dodávateľ bude realizovať plnenie tejto rámcovej dohody t. j. poskytovať služby prania bielizne podľa potrieb objednávateľa t.j. prať len objednávateľom skutočne odovzdané a dodávateľom prevzaté množstvo použitej bielizne;

c/ sa dohodli pre  prípad, že počas platnosti tejto rámcovej dohody budú Objednávateľom odovzdané menšie množstvá použitej bielizne ako sú uvedené predpokladané množstvá bielizne v bode 7. tohto článku, že dodávateľovi nevzniká nárok na plnenie tejto rámcovej dohody v rozsahu predpokladaného množstvá použitej bielizne uvedeného v bode 7. tohto článku;

d/ sa dohodli, v prípade, že Objednávateľ počas platnosti tejto rámcovej dohody bude potrebovať poskytovať služby prania na väčšom ako predpokladanom množstve použitej bielizne uvedenom v bode 7. tohto článku a/alebo za iných podmienok poskytovania služieb prania ako je uvedené v tejto rámcovej dohode , najmä v inom časovom intervale ako je uvedené v čl. IV. tejto rámcovej dohody (požiadavka vyplývajúca z nepredvídateľných okolností napr. zhoršená epidemiologická situácia a pod.), dodávateľ poskytne služby prania, ktoré sú predmetom tejto rámcovej dohody, a to do 24 hodín od obdržania písomnej požiadavky Objednávateľa, za podmienok dohodnutých v tejto rámcovej dohode.

**Článok IV. Spôsob plnenia predmetu rámcovej dohody**

1. Čas a miestom zhromaždenia a odovzdania použitej bielizne dodávateľovi je pracovisko objednávateľa - Sklad bielizne, Monoblok /I.NP – Príjem použitej bielizne , areál pracovísk objednávateľa na Triede SNP 1, 040 11 Košice ***(ďalej len „zberné miesto použitej bielizne“).*** Objednávateľ odovzdá použitú bielizeň dodávateľovi v zbernom mieste použitej bielizne každý pracovný deň v čase od 11,00 hod. do 12,00 hod.
2. Čas plnenia a odovzdania **čistej bielizne** a miestom dovozu, vyloženia a prevzatia čistej bielizne objednávateľom sú pracoviska objednávateľa :

a/ Sklad bielizne, Monoblok /I.NP – Príjem čistej bielizne, areál pracovísk na Triede SNP 1, 040 11 Košice. Objednávateľ prevezme čistú bielizeň **do 24 hodín** od odovzdania použitej bielizne a to v pracovné dní od 11,00 hod. do 12,00 hod. , pričom sa jedná o bielizeň z operačných sál, oboch Neonatologických oddelení , Gynekologicko-pôrodníckej kliniky, Gynekologicko-pôrodníckeho oddelenia, Kliniky infektológie a cestovnej medicíny, Kliniky hematológie a onkohematológie a Kliniky dermatovenerológie.

b/ Sklad bielizne, Monoblok /I.NP – Príjem čistej bielizne, areál pracovísk na Triede SNP 1, 040 11 Košice. Objednávateľ prevezme čistú bielizeň **do 48 hodín** od odovzdania použitej bielizne a to v pracovné dní od 11,00 hod. do 12,00 hod. , pričom sa jedná o ostatnú bielizeň t. j. všetku ďalšiu bielizeň okrem bielizne uvedenej v písm. a/ tohto bodu.

c/ Sklad bielizne, Monoblok /I.NP – Príjem čistej bielizne, areál pracovísk na Triede SNP 1, 040 11 Košice. Dodávateľ je povinný odovzdať objednávateľovi čistú bielizeň, ktorú na základe svojej kontroly opakovane pral (z dôvodu vady v kvalite prvotného vyprania, jedná sa o **tzv. detaš** – odstraňovanie škvŕn) **do 48 hodín** od času, kedy mal čistú bielizeň prvotne odovzdať objednávateľovi podľa písm. a/ alebo b/ tohto bodu a  to v pracovné dní od 11,00 hod. do 12,00 hod.

***(ďalej len „zberné miesto čistej bielizne “).***

1. Objednávateľ je povinný zabezpečiť dodávateľovi bezproblémový prístup k zberným miestam, vrátane prístupu jeho motorovými vozidlami. Dodávateľ je povinný pri preprave, manipulácií s bielizňou postupovať v súlade s vyhl. MZ SR č. 553/2007 Z.z.
2. Odovzdanie použitej bielizne a dovoz čistej bielizne sa vykonáva len v pracovné dni podľa bodu 2. tohto článku. Počas dní, ktoré sú štátnymi sviatkami a počas sobôt a nedieľ, dodávateľ služby prania neposkytuje; dodávateľ je povinný poskytnúť služby prania až v najbližší pracovný deň po dni/dňoch štátneho sviatku a/alebo po sobote a nedeli (t.j. v pondelok). V prípade, že deň/dni štátneho sviatku nadväzujú na sobotu a/alebo nedeľu, je dodávateľ povinný poskytnúť služby prania tak, aby čas od prevzatia použitej bielizne do  odovzdania čistej bielizne nebol dlhší ako 72 hodín.
3. Objednávateľ zhromaždí použitú bielizeň zo svojich  jednotlivých pracovísk, ktoré ju odovzdajú na pranie spolu so **Žiadankou na vypranie bielizne** t. j. každé pracovisko vypisuje samostatnú Žiadanku, kde sa uvádza sortiment a množstvo – počet kusov použitej bielizne, ktoré sa odovzdáva na pranie .
4. Objednávateľ následne pripraví zhromaždenú použitú bielizeň na odovzdanie dodávateľovi :

a/ **odváži** použitú bielizeň (váha zn. Transporta),

b/**prepočíta** použitú bielizeň podľa sortimentu bielizne uvedenom v Prílohe č. 1 a Prílohe č. 2 tejto rámcovej dohody; infekčná bielizeň sa neprepočítava podľa sortimentu,

c/ zistené odvážené množstvo použitej bielizne a počet kusov podľa jednotlivého sortimentu bielizne **vpíše do „Súpisky**“; na infekčnú bielizeň sa vypisuje samostatná Súpiska.

Súpiska je formulár dodávateľa, na ktorom sa písomne potvrdzuje odovzdanie (objednávateľom) a prevzatie (dodávateľom) použitej bielizne na vypranie (potvrdzuje sa podpisom, uvedením čitateľne mena a priezviska, dátumu). Každá Súpiska sa eviduje podľa čísla a vyhotovuje sa trojmo, z toho jedno vyhotovenie ostáva po potvrdení prevzatia použitej bielizne zo stany dodávateľa pre objednávateľa a dve vyhotovenia ostávajú pre dodávateľa;

d/ použitú neinfekčnú bielizeň preberá dodávateľ uloženú na prepravných vozíkoch, ktoré bránia kontaminácií okolia nečistotami z tejto použitej bielizne, pričom ku každému prepravnému vozíku musia byť pripojené príslušné Súpisky. Dodávateľ je povinný prepravné vozíky pravidelne dezinfikovať. **Súpisky preberá dodávateľ spolu s použitou bielizňou.** Použitá infekčná bielizeň sa odovzdáva bez triedenia v pôvodnom uzatvorenom obale prineseného z daného pracoviska objednávateľa.

e/ Objednávateľ je povinný **nadmerne použitú (znečistenú) bielizeň** alebo inak poškodenú použitú bielizeň oddeliť od bežne použitej (znečistenej) bielizne a túto skutočnosť označiť štítkom na obale.

f/ Objednávateľ je povinný odovzdávať použitú bielizeň **farebne roztriedenú na bielu a farebnú**. V opačnom prípade dodávateľ nezodpovedá za nedostatočne vypranú alebo zafarbenú bielizeň. Dodávateľ je povinný farebnú bielizeň prať tak, aby bola zachovaná farebnosť bielizne.

1. Dodávateľ zodpovedá za použitú bielizeň a nakladanie s ňou od okamihu prevzatia použitej bielizne od objednávateľa do času odovzdania čistej bielizne objednávateľovi. Dodávateľ je povinný skontrolovať si množstvo prevzatej použitej bielizne ( a to hmotnosť použitej bielizne a počet kusov bielizne podľa sortimentu uvedenom v Prílohe č. 1 a Prílohe č. 2 tejto rámcovej dohody).
2. Dodávateľ je povinný po vypraní **čistú bielizeň triediť, skladať a následne odovzdať** objednávateľovi v ochranných obaloch a uloženú v prepravných vozíkoch, aby sa zabránilo kontaminácií bielizne počas prepravy. Dodávateľ je povinný uložiť čistú bielizeň do prepravného vozíka roztriedenú a naskladanú do ochranných obalov podľa jednotlivých Súpisiek.
3. Pri odovzdaní **čistej bielizne** dodávateľ predloží objednávateľovi **spolu s čistou bielizňou aj** **dodací list,** ktorý musí obsahovať odkaz na Súpisky (uvádzajú sa čísla jednotlivých Súpisiek), informáciu o celkovej  hmotnosti dodanej čistej bielizne a o počte kusov bielizne jednotlivého sortimentu a jedno vyhotovenie Súpisiek (ktoré prevzal spolu s použitou bielizňou) s vyznačením počtu odovzdanej čistej bielizne. Sortiment a množstvo čistej bielizne uvedený na jednotlivých Súpiskách musí byť zhodný s fakticky odovzdaným množstvom jednotlivého sortimentu.
4. Ak dodávateľ pri svojej kontrole prania rozhodne o opakovanom praní bielizne z dôvodu vady v kvalite prania (detaš – čl. IV. bod 2 písm. c/ tejto zmluvy) je povinný takúto bielizeň uviesť na samostatnej Súpiske s označením **„Súpiska - detaš“. Dodávateľ Súpisku – detaš pripája k dodaciemu listu, aby bolo zrejmé, ktorá bielizeň nebude odovzdaná v riadnom termíne.**
5. Objednávateľ čistú bielizeň dodanú dodávateľom odváži a zistenú odváženú hmotnosť potvrdí na dodacom liste s pripojením vážneho lístka. Objednávateľ čistú bielizeň váži spolu s prepravným vozíkom, pričom hmotnosť prepraveného vozíka sa do hmotnosti odovzdanej čistej bielizne nepočíta.
6. Následne je objednávateľ povinný čistú bielizeň **prepočítať** (uvádza sa počet kusov podľa sortimentu bielizne uvedenom v Prílohe č. 1 a Prílohe č. 2 tejto rámcovej dohody) a to bezodkladne po prevzatí najneskôr do 24 hodín od prevzatia čistej bielizne. Objednávateľ je povinný vykonať fyzickú kontrolu čistej bielizne, pričom kontroluje najmä: počet bielizne podľa sortimentu bielizne, možné poškodenie bielizne pri praní a kvalitu vyprania bielizne.
7. Hmotnosť čistej bielizne odovzdanej dodávateľom (uvedená v dodacom liste) a hmotnosť, ktorú zistí objednávateľ pri prevzatí čistej bielizne (po zvážení) sa musí zhodovať (bod 9. a  11. tohto článku). Taktiež sa musí zhodovať aj počet kusov jednotlivého sortimentu použitej bielizne, ktorú objednávateľ odovzdal dodávateľovi na vypranie s počtom kusov jednotlivého sortimentu bielizne, ktorú po vypraní odovzdá dodávateľ objednávateľovi ako čistú bielizeň. Rozdiel v počte jednotlivého sortimentu musí byť zaznamenaná v samostatnej Súpiske – detaš.
8. V prípade, že sa hmotnosť čistej bielizne uvedená dodávateľom na dodacom liste **nezhoduje** s hmotnosťou zistenou pri vážení u objednávateľa pri preberaní čistej bielizne, je objednávateľ **povinný potvrdiť dodací list s výhradou,** kde uvedie zistený rozdiel v hmotnosti čistej bielizne. Následne pri prepočítaní počtu kusov podľa jednotlivého sortimentu bielizne objednávateľ zistí, bielizeň ktorého sortimentu nebola po vypraní dodávateľom vrátená v počte akom bola prevzatá na vypranie ako použitá bielizeň s prihliadnutím na počet a sortiment bielizne uvedenej v Súpiske – detaš. Objednávateľ bezodkladne oznámi zistené vady plnenia dodávateľovi formou predloženia **„Reklamačného listu“.**
9. Vadou plnenia je aj neodovzdanie bielizne opakovane pranej (tzv. detaš) uvedenej na Súpiske- detaš v termíne podľa čl. IV. bod 2 písm. c/ tejto zmluvy.
10. V prípade, že na základe fyzickej kontroly pri dodaní čistej bielizne objednávateľ zistí rozdiel v množstve bielizne ( t.j. v počtoch kusov podľa sortimentu bielizne),  poškodenie bielizne pri praní alebo vady v kvalite prania alebo iné vady poskytovaných služieb prania, je oprávnený vady plnenia písomne oznámiť dodávateľovi formou „Reklamačného listu“. V **Reklamačnom liste,** ktorý sa vyhotovuje dvojmo objednávateľ uvedie presný popis zistených vád. Dodávateľ je povinný na vlastné náklady odstrániť vady plnenia, najneskôr do 72 hodín od obdržania Reklamačného listu. Účastníci rámcovej dohody sa dohodli, že vady plnenia sa budú odstraňovať poskytnutím náhradného plnenia bez vád. Spôsob vybavenia reklamácie plnenia sa zaznamená v Reklamačnom liste. Vzor Reklamačného listu je **Prílohou č. 3. tejto rámcovej dohody.**

**Článok V. Práva a povinnosti zmluvných strán**

1. Dodávateľ sa zaväzuje vykonávať služby, ktoré sú predmetom tejto rámcovej dohody s odbornou starostlivosťou a dbať na to, aby nedošlo k poškodeniu bielizne, pričom nezodpovedá za poškodenie bielizne, ktoré nie je spôsobené praním.

2. Dodávateľ je povinný poskytovať službu podľa tejto rámcovej dohody a zabezpečiť kvalitu jej poskytovania určenými technologickými postupmi pri dôslednom dodržiavaní hygienicko-epidemiologického režimu určeného pre pranie nemocničnej neinfekčnej/infekčnej bielizne (osobitné pranie a dodržiavanie hygienicko-epidemiologického režimu pri infekčnej použitej bielizni, samostatné, šetrné, nealergizujúce pranie detskej a novorodeneckej bielizne, a pod.), používaním certifikovaných pracích a dezinfekčných prostriedkov určených na pranie nemocničnej neinfekčnej/infekčnej bielizne. Žehlenie, skladanie a triedenie bielizne realizovať podľa pokynov objednávateľa.

3. Objednávateľ je povinný poskytnúť dodávateľovi požadovanú primeranú súčinnosť potrebnú pre riadne plnenie tejto rámcovej dohody.

4. Dodávateľ je povinný poskytovať služby prania v zmysle tejto rámcovej dohody v súlade s príslušnými právnymi predpismi SR, najmä nie však výlučne § 8 vyhl. MZ SR č. 553/2007 Z. z., zák. č. 355/2007 Z. z., v súlade s technologickým štandardom v tejto oblasti služieb a schváleným procesom prania zdravotníckej bielizne príslušným štátnym orgánom (RÚVZ).Prepravné vozidlá dodávateľa, ktoré použije na odvoz a dovoz bielizne z a do zberných miest musia spĺňať technické parametre určené príslušným právnym predpisom SR.

5. Objednávateľ je oprávnený vykonať kontrolu  technologických postupov a podmienok plnenia tejto rámcovej dohody v priestoroch dodávateľa, kde plnenie tejto rámcovej dohody realizuje.

6. Dodávateľ je povinný pri poskytovaní služieb prania podľa tejto rámcovej dohody používať také hygienicky vyhovujúce materiály a dezinfekčné prostriedky, ktoré nepoškodzujú životné prostredie, neskracujú životnosť doby používania bielizne, zanechajú stálu farebnosť bielizne a nealergizujú pokožku (majú optimálne pH).

7. Dodávateľ je povinný zabezpečiť plnenie predmetu tejto rámcovej dohody za podmienok v nej dohodnutých aj v prípade jeho technických alebo prevádzkových problémov ( porucha, výpadok prevádzky, a pod.) a to formou náhradného plnenia, ktoré je povinný zabezpečiť, o čom je povinný vopred informovať objednávateľa.

8. Objednávateľ je povinný dôsledne viesť evidenciu bielizne určenej na pranie podľa tejto rámcovej dohody, pričom je povinný denne stav (najmä počet bielizne jednotlivého sortimentu) bielizne aktualizovať za účelom efektívneho nakladania s bielizňou s dôrazom na riadne plnenie tejto rámcovej dohody.

**Článok VI. Cena a platobné podmienky**

1. Zmluvné strany sa dohodli, v súlade so zák. č. 18/1996 Z z. v znení neskorších predpisov, na cene za poskytovanie služieb prania takto :

|  |  |  |  |  |  |  |
| --- | --- | --- | --- | --- | --- | --- |
|  | Cena za  1 kg  bez DPH | Sadzba DPH  v % | Suma DPH | Cena za  1 kg  s DPH | Celková zmluvná cena\*  bez DPH | Celková zmluvná  cena\*  s DPH |
| Nemocničná infekčná bielizeň |  |  |  |  |  |  |
| Nemocničná neinfekčná bielizeň |  |  |  |  |  |  |
|  | --- | --- | --- | --- |  |  |

\*Celková zmluvná cena je cena za predpokladané množstvo bielizne podľa čl. III. bod 7 tejto rámcovej dohody za dobu platnosti rámcovej dohody podľa čl. VII. bod 1 tejto rámcovej dohody (24 mesiacov).

**Merná jednotka : 1 kg čistej bielizne**

Celková zmluvná cena za predmet plnenia bez DPH : ......................... € ,

slovom : ......................... *euro a ................ centov,*

Sadzba DPH : .....................% ,

DPH vo výške : ............................. €

**Celková zmluvná cena za predmet plnenia s DPH : ...................................... €, slovom : .................................. euro a ................ centov ( t.j. finančný limit – čl. VII. bod 2. tejto zmluvy).**

1. Jednotkové ceny za poskytovanie služieb prania, ktoré sú uvedené v bode 1. tohto článku sú konečné a zahŕňajú všetky náklady dodávateľa na plnenie predmetu tejto rámcovej dohody.
2. Objednávateľ sa zaväzuje zaplatiť dodávateľovi za vykonanú službu podľa tejto rámcovej dohody cenu podľa bodu 1. tohto článku a to bezhotovostným bankovým prevodom na účet dodávateľa uvedený v čl. I. bod 1.2. tejto rámcovej dohody a to na základe faktúry vystavenej dodávateľom. Objednávateľ neposkytne dodávateľovi na plnenie tejto rámcovej dohody žiadne zálohy, ani preddavky.
3. Dodávateľ je povinný vystaviť faktúru za poskytnuté služby prania 1-krát mesačne a to do 15 dní odo dňa poskytnutia služby, najneskôr však do 5-teho pracovného dňa v mesiaci, nasledujúceho po mesiaci, v ktorom boli služby prania poskytnuté.
4. Každá jednotlivá faktúra vystavená dodávateľom musí obsahovať všetky náležitosti podľa príslušných právnych predpisov SR. Prílohou každej faktúry je **Súhrnný dodací list** (spracované údaje zo všetkých dodacích listov vystavených za daný kalendárny mesiac ). V prípade, že faktúra nebude obsahovať zákonné náležitosti alebo budú v nej uvedené nesprávne alebo neúplné údaje, je objednávateľ oprávnený túto faktúru vrátiť dodávateľovi na doplnenie/opravu; v takomto prípade nová lehota splatnosti faktúry začne plynúť až doručením opravenej/ doplnenej faktúry objednávateľovi.
5. Lehota splatnosti jednotlivých faktúr je 60 kalendárnych dní odo dňa doručenia faktúry objednávateľovi. Za uhradenú sa faktúra považuje v momente odpísania platby z bankového účtu objednávateľa.

**Článok VII. Doba trvania rámcovej dohody a zánik rámcovej dohody**

1. Táto zmluva nadobúda platnosť dňom podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.
2. Zmluva sa uzatvára na dobu určitú a to na 24 mesiacov odo dňa nadobudnutia jej účinnosti alebo do vyčerpania finančného limitu, ktorým je celková zmluvná cena za predmet plnenia ( čl. VI. bod 1 tejto zmluvy) s DPH t.j. ......................... € , podľa toho, ktorá skutočnosť nastane skôr.
3. Táto zmluva zaniká pred uplynutím doby platnosti podľa bodu 2. tohto článku :

a/ dohodou zmluvných strán,

b/ výpoveďou bez uvedenia dôvodov. Vypovedať zmluvu je oprávnená ktorákoľvek zmluvná strana, výpovedná lehota je 4 kalendárne mesiace a začína plynúť prvým dňom kalendárneho mesiaca nasledujúceho po doručení písomnej výpovede druhej zmluvne strane.

c/ odstúpením od rámcovej dohody z dôvodov uvedených v zákone alebo v tejto rámcovej dohode.

1. Odstúpenie od rámcovej dohody nadobudne účinnosť dňom doručenia písomného oznámenia o odstúpení od rámcovej dohody druhej zmluvnej strane na adresu jej sídla.
2. Objednávateľ je oprávnený odstúpiť od tejto rámcovej dohody z dôvodov podstatného porušenia zmluvných záväzkov dodávateľa.

Za podstatné porušenie zmluvného záväzku zo strany dodávateľa sa považujú nasledovné skutočnosti:

a/opakované (min. 3 krát) neposkytnutie služieb prania podľa podmienok tejto rámcovej dohody,

b/ strata oprávnenia dodávateľa na vykonávanie činnosti, ktorá je predmetom tejto rámcovej dohody,

c/ kontaminácia bielizne,

d/ porušenie povinnosti dodávateľa uvedených v čl. IV. a čl. V. tejto rámcovej dohody.

1. Pri odstúpení od rámcovej dohody zostávajú zachované z nej vyplývajúce práva a povinnosti zmluvných strán do dňa účinnosti odstúpenia.

**Článok VIII. Majetkové sankcie**

1. Zmluvné strany sa dohodli, že v prípade nedodržania podmienok plnenia uvedených v čl. IV., okrem bodov 1., 2., 4., a 14. tejto rámcovej dohody zo strany dodávateľa je objednávateľ oprávnený vyúčtovať a dodávateľ je povinný zaplatiť objednávateľovi za každý jednotlivý prípad porušenia zmluvných podmienok zmluvnú pokutu vo výške 1 000,00 €, slovom jedentisíc euro. Zmluvná pokuta je splatná v lehote do 30 kalendárnych dní odo dňa doručenia faktúry dodávateľovi.

2. Zmluvné strany sa dohodli, že v prípade nedodržania podmienok plnenia uvedených v čl. IV. bod 1., 2. 4. a 14. tejto rámcovej dohody t.j. omeškania dodávateľa s odovzdaním/prevzatím bielizne a/alebo v prípade omeškania s odstránením reklamovanej vady plnenia, je objednávateľ oprávnený vyúčtovať a dodávateľ je povinný zaplatiť objednávateľovi za každý jednotlivý prípad porušenia zmluvných podmienok zmluvnú pokutu vo výške 1 000,00 €, slovom jedentisíc euro. Zmluvná pokuta je splatná v lehote do 30 kalendárnych dní odo dňa doručenia faktúry dodávateľovi .

3. Zmluvné strany sa dohodli, že v prípade nedodržania podmienok plnenia uvedených v čl. VI. bod 6 tejto rámcovej dohody t.j. v prípade omeškania objednávateľa s úhradou faktúry je dodávateľ oprávnený uplatniť si nárok voči objednávateľovi na zaplatenie úrokov z omeškania vo výške podľa platných právnych predpisov SR. Úroky z omeškania sú splatné v lehote do 30 kalendárnych dní odo dňa doručenia faktúry objednávateľovi.

4. Zmluvné strany sa dohodli, že v prípade, ak dodávateľ poruší povinnosti uvedené v čl. V. bod 7. a čl. IX. tejto rámcovej dohody je dodávateľ povinný zaplatiť objednávateľovi zmluvnú pokutu vo výške 1 000,00 €, slovom jedentisíc euro za každý jednotlivý prípad porušenia zmluvných podmienok. Zmluvná pokuta je splatná v lehote do 30 kalendárnych dní odo dňa doručenia faktúry dodávateľovi .

5. Zmluvné strany sa dohodli, že v prípade, ak dodávateľ poruší povinnosti uvedené v čl. X. bod 8. a 9. tejto rámcovej dohody t.j. postúpi pohľadávku , ktorá mu vznikne z tohto zmluvného vzťahu ako veriteľovi tretej osobe bez predchádzajúceho písomného súhlasu objednávateľa alebo vykoná právny úkon vedúci k zmene v osobe veriteľa, je dodávateľ povinný zaplatiť objednávateľovi zmluvnú pokutu vo výške 10 % zo sumy, ktorá ako pohľadávka bola predmetom postúpenia alebo iného právneho úkonu, ktorým došlo k zmene v osobe veriteľa predpokladanej celkovej ceny za predmet plnenia bez DPH. Zmluvná pokuta je splatná v lehote do 30 kalendárnych dní odo dňa doručenia faktúry dodávateľovi .

6. Uplatnením majetkových sankcii podľa tohto článku nie je dotknuté právo poškodenej zmluvnej strany na náhradu škody spôsobenej porušením povinností, na ktorú sa vzťahuje majetková sankcia (majetková sankcia sa nezapočíta na náhradu škody).

**Článok IX. Subdodávky**

1. Dodávateľ je oprávnený zabezpečiť časť plnenia predmetu tejto rámcovej dohody prostredníctvom svojich subdodávateľov, pričom dodávateľ :

a/ Je povinný plnenie tejto rámcovej dohody zadať len subdodávateľovi uvedenému v **Prílohe č.4** tejto rámcovej dohody;

b/ Garantuje spôsobilosť každého zo subdodávateľov uvedených v **Prílohe č. 4** tejto rámcovej dohody, pre plnenie predmetu tejto rámcovej dohody;

c/ Zodpovedá za celé a riadne plnenie tejto rámcovej dohody počas celej doby platnosti tejto rámcovej dohody a to bez ohľadu na to, či dodávateľ použil na plnenie predmetu tejto rámcovej dohody subdodávateľov alebo nie, v akom rozsahu a za akých podmienok. Objednávateľ nenesie žiadnu zodpovednosť a nemá žiadne povinnosti vyplývajúce z tejto rámcovej dohody voči subdodávateľom dodávateľa;

d/ Je povinný v prípade zmeny subdodávateľa alebo v prípade nového subdodávateľa vo vzťahu k plneniu tejto rámcovej dohody, písomne oznámiť Objednávateľovi akúkoľvek zmenu údajov o subdodávateľovi a to do piatich pracovných dní odo dňa, kedy táto skutočnosť nastala;

e/ Je povinný **do piatich pracovných dní** odo dňa uzatvorenia rámcovej dohody so subdodávateľom predložiť Objednávateľovi aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia);

Zoznam subdodávateľov je uvedený v **Prílohe č.4** tejto rámcovej dohody. Na zmenu v zozname subdodávateľov t.j. zmenu **Prílohy č. 4** tejto rámcovej dohody sa vyžaduje uzatvorenie dodatku k tejto zmluve.

Porušenie povinností Dodávateľa uvedených v tomto bode sa považuje za podstatné porušenie tejto rámcovej dohody, čo je dôvodom na dostúpenie zo strany objednávateľa.

2. Dodávateľ zodpovedá za plnenie tejto rámcovej dohody alebo jej časti subdodávateľom, akoby plnenie rámcovej dohody vykonal sám/osobne.

**Článok X. Osobitné ustanovenia**

1. Pokiaľ nie je v tejto zmluve uvedené inak, všetky písomnosti musia byť doručované na adresy strán uvedené v čl. I tejto rámcovej dohody alebo na iné adresy, ktoré si zmluvné strany vopred riadne preukázateľne oznámia.

Písomnosť sa považuje za doručenú za nasledovných podmienok:

a/ v prípade osobného doručovania odovzdaním písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke; a/alebo kópii doručovanej písomnosti, alebo odmietnutím prevzatia písomnosti takou osobou;

b/ v prípade doručovania prostredníctvom Slovenskej pošty, a. s. alebo kuriérnej služby doručením na adresu zmluvnej strany, a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke, najneskôr však uplynutím 3. dňa nasledujúceho po dni podania zásielky na prepravu, a to bez ohľadu na úspešnosť doručenia a bez ohľadu na to, či sa druhá zmluvná strana s písomnosťou oboznámila alebo nie;

c/ v prípade pochybností, sa výpoveď rámcovej dohody a písomné oznámenie o odstúpení od rámcovej dohody bude považovať za doručené po uplynutí 3. dňa odo dňa jeho riadneho odoslania na adresu sídla druhej zmluvnej strany, pričom deň odoslania sa do tejto lehoty nepočíta.

1. Každá zo zmluvných strán sa týmto výslovne zaväzuje, že neprevedie žiadne práva a povinnosti vyplývajúce z tejto rámcovej dohody alebo jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných práv a záväzkov neplatná a zároveň druhá zmluvná strana bude oprávnená od tejto rámcovej dohody odstúpiť.
2. Akúkoľvek zmenu adresy na doručovanie, ako aj ostatných údajov (napr. číslo účtu, e-mailovej adresy) je zmluvná strana, u ktorej k zmene došlo, povinná bezodkladne písomne oznámiť druhej zmluvnej strane.
3. Kontaktná osoba dodávateľa pre účely plnenia tejto rámcovej dohody : ....................................................., tel. č. :.........................................., e-mail : ..................................
4. Kontaktná osoba objednávateľa pre účely plnenia tejto rámcovej dohody :

a/ Hedviga Dubošová, vedúca Oddelenia prania, tel. č. : 055 640 4243, e-mail : [pracovna.snp@unlp.sk](mailto:pracovna.snp@unlp.sk) .

b/ Ing. František Hertneki, vedúci Prevádzkového odboru, tel. č. 055 615 3090, e-mail : [frantisek.hertneki@unlp.s](mailto:frantisek.hertneki@unlp.s)k .

1. Pokiaľ akékoľvek z ustanovení tejto rámcovej dohody je alebo sa stane neplatným, protiprávnym alebo neúčinným, zaväzujú sa zmluvné strany toto ustanovenie bezodkladne nahradiť ustanovením novým, ktorého zmysel sa bude čo možno najviac blížiť zmyslu a účelu nahradzovaného ustanovenia. Neplatnosť, protiprávnosť alebo neúčinnosť sa nebude dotýkať ostatných ustanovení tejto rámcovej dohody, pričom táto zmluva sa bude vykladať tak, ako keby v nej nebolo neplatné, protiprávne alebo neúčinné ustanovenia nikdy obsiahnuté.
2. Dodávateľ zodpovedá za škodu spôsobenú objednávateľovi pri poskytovaní služby a zaväzuje sa ju uhradiť v celom rozsahu.
3. Zmluvné strany sa dohodli, že pohľadávku, ktorá vznikne z tohto zmluvného vzťahu dodávateľovi ako veriteľovi, dodávateľ nepostúpi tretej osobe bez predchádzajúceho písomného súhlasu objednávateľa ako dlžníka. Písomný súhlas za objednávateľa je oprávnený vydať len jeho štatutárny orgán. Postúpenie pohľadávky dodávateľom bez predchádzajúceho písomného súhlasu objednávateľa je neplatné s odkazom na § 525 ods. 2 zák. č. 40/1964 Zb. Občiansky zákonník, v znení neskorších predpisov.
4. Dodávateľ sa zaväzuje, že nevykoná bez predchádzajúceho písomného súhlasu objednávateľa ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe dodávateľa ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto Rámcovej dohody existujú a ktoré v budúcnosti vzniknú z ich akéhokoľvek vzájomného zmluvného vzťahu dodávateľovi ako veriteľovi a objednávateľovi ako dlžníkovi. Zmluvné strany sa dohodli, že akýkoľvek právny úkon dodávateľa ako veriteľa vedúci k zmene v osobe veriteľa je bez predchádzajúceho písomného súhlasu objednávateľa ako dlžníka absolútne neplatný. Súhlas za objednávateľa je oprávnený vydať len jeho štatutárny orgán. Porušenie povinnosti uvedené v tomto bode je považované za závažné porušenie tejto Rámcovej dohody.

**Článok XI. Záverečné ustanovenia**

1. Právne vzťahy touto zmluvou výslovne neupravené sa riadia príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ostatnými platnými právnymi predpismi Slovenskej republiky.

2. Zmluva môže byť doplnená alebo zmenená len na základe dohody zmluvných strán a to písomnými dodatkami k zmluve.

3. Neoddeliteľnou súčasťou tejto rámcovej dohody je:

Príloha č. 1 – Sortiment infekčnej bielizne (čl. III. bod 4. tejto rámcovej dohody),

Príloha č. 2 – Sortiment neinfekčnej bielizne (čl. III. bod 5. tejto rámcovej dohody),

Príloha č. 3 – Vzor Reklamačného listu (čl. IV. bod 18. tejto rámcovej dohody),

Príloha č. 4 – Zoznam subdodávateľov (čl. IX. tejto rámcovej dohody).

4. Zmluva je vyhotovená v troch rovnopisoch, z toho dva pre objednávateľa a jeden pre dodávateľa.

5. Zmluvné strany vyhlasujú, že si zmluvu prečítali, obsahu, ktorý považujú za určitý a zrozumiteľný, porozumeli a tento vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

V .......................... , dňa ................. V Košiciach, dňa ......................

Dodávateľ : Objednávateľ :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ľuboslav Beňa, PhD., MPH

riaditeľ

Univerzitná nemocnica L. Pasteura Košice

**Príloha č. 1 – Sortiment infekčnej bielizne**

**Predmet plnenia : Pranie nemocničnej bielizne**

**Evidenčné číslo verejného obstarávania objednávateľa : UNLP-2025-2-NZ-VS**

|  |  |
| --- | --- |
| **P. č.** | **Sortiment prania – infekčná bielizeň** |
| 1. | Obliečka na vankúš |
| 2. | Obliečka na paplón |
| 3. | Plachta |
| 4. | Vankúš vatelínový |
| 5. | Paplón vatelínový |
| 6. | Utierka obyčajná |
| 7. | Froté uterák |
| 8. | Froté osuška |
| 9. | Obyčajný uterák |
| 10. | Kompres – biely, farebný |
| 11. | Deka |
| 12. | Pyžamová blúza |
| 13. | Pyžamové nohavice |
| 14. | Plášť – biely, farebný |
| 15. | Osobná košeľa – biela, farebná |
| 16. | Osobné nohavice – biele, farebné |
| 17. | Osobné tričko – biele, farebné |
| 18. | Mikina |

**Príloha č. 2 – Sortiment neinfekčnej bielizne**

**Predmet plnenia : Pranie nemocničnej bielizne**

**Evidenčné číslo verejného obstarávania objednávateľa : UNLP-2025-2-NZ-VS**

|  |  |
| --- | --- |
| **P.č.** | **Sortiment prania – neinfekčná bielizeň** |
| 1. | Obliečka na vankúš |
| 2. | Obliečka na vankúš detská |
| 3. | Obliečka na paplón |
| 4. | Obliečka na paplón detská |
| 5. | Plachta veľká |
| 6. | Plachta malá |
| 7. | Plachta napínacia veľká |
| 8. | Plachta napínacia detská |
| 9. | Vankúš vatelínový |
| 10. | Vankúš vatelínový detský |
| 11. | Paplón vatelínový |
| 12. | Paplón vatelínový detský |
| 13. | Utierka obyčajná |
| 14. | Froté uterák |
| 15. | Froté osuška |
| 16. | Gáza |
| 17. | Kabát vlnený |
| 18. | Obyčajný uterák |
| 19. | Kompres – biely, farebný |
| 20. | Deka |
| 21. | Pyžamová blúza |
| 22. | Pyžamové nohavice |
| 23. | Plášť – biely, farebný |
| 24. | Obrus všetky tvary |
| 25. | Osobná košeľa – biela, farebná |
| 26. | Osobné nohavice – biele, farebné |
| 27. | Osobné tričko – biele, farebné |
| 28. | Mikina |
| 29. | Pyžamové nohavice - detské |
| 30. | Pyžamová blúza - detská |
| 31. | Košeľa ženská gynekologická |
| 32. | Anjel pooperačná košeľa |
| 33. | Župan pacientsky |
| 34. | Čiapka operačná, maska operačná |
| 35. | Plachta operačná farebná |
| 36. | Košeľa operačná farebná |
| 37. | Nohavice operačné farebné |
| 38. | Plášť operačný farebný |
| 39. | Plášť chirurgický biely |
| 40. | Plachta farebná - malá |
| 41. | Šaty, šaty kuchárske, bolerko – biele, farebné |
| 42. | Zástera kuchynská |
| 43. | Tielko bez rukávu |
| 44. | Vankúš detský, plachtičky kojenecké |
| 45. | Vak na plienky |
| 46. | Podbradník |
| 47. | Deka farebná detská |
| 48. | Tetra detská, tetra s prúžkom |
| 49. | Zavinovačky |
| 50. | Plienky |
| 51. | Košieľka kojenecká detská |
| 52. | Závesy |
| 53. | Poťah veľký |
| 54. | Vrecko toaletné, signál |
| 55. | Montérkové blúzy |
| 56. | Montérkové nohavice |
| 57. | Svetre |
| 58. | Vrece na použitú bielizeň |
| 59. | Vrece na čistú bielizeň |
| 60. | Poťah na posteľ |
| 61. | Popruhy magnetické |
| 62. | Popruhy molitanové |
| 63. | Záclony |
| 64. | Paplón antialergický |
| 65. | Vankúš antialergický |
| 66. | Dekuba |
| 67. | Deky |
| 68. | Bunda zimná |
| 69. | Molitan – rôzne tvary |
| 70. | Zavinovačka detská vatová |
| 71. | Vložka do zavinovačky |

**Príloha č. 3 – Vzor Reklamačného listu**

**Predmet plnenia : Pranie nemocničnej bielizne**

**Evidenčné číslo verejného obstarávania objednávateľa : UNLP-2025-2-NZ-VS**

*Samostatná príloha*

**Príloha č. 4 – Zoznam subdodávateľov**

**Predmet plnenia : Pranie nemocničnej bielizne**

**Evidenčné číslo verejného obstarávania objednávateľa : UNLP-2025-2-NZ-VS**

***Subdodávateľ č. 1. :***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu :*  *Dátum narodenia:*  *Tel. kontakt:*  *E-mail adresa :* |
| *h/* | *Iné* |  |

***Subdodávateľ č. 2. :***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu :*  *Dátum narodenia:*  *Tel. kontakt:*  *E-mail adresa :* |
| *h/* | *Iné* |  |

\* Pokiaľ Dodávateľ bude zabezpečovať plnenie tejto zmluvy prostredníctvom svojich subdodávateľov (čl. IX. tejto rámcovej dohody) vpíše všetky požadované údaje to tabuliek vyššie.

V prípade, že dodávateľ plnenie tejto rámcovej dohody nebude zabezpečovať prostredníctvom svojich subdodávateľov ( čl. IX. tejto rámcovej dohody) preškrtne vyššie uvedené tabuľky a túto skutočnosť potvrdí podpisom prehlásenia na tejto prílohe:

**Prehlásenie Dodávateľa :**

**Dodávateľ týmto prehlasuje, že plnenie tejto rámcovej dohody nebude zabezpečovať prostredníctvom svojich subdodávateľov ( čl. IX. tejto rámcovej dohody).**

**V ...................................., dňa ..........................**

**Dodávateľ : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**